Gabriela Ruse a reușit miercuri să ajungă în finala calificărilor pentru tabloul principal al Roland Garros 2024, după victoria în fața olandezei Suzan Lamens (148 WTA), scor 6-3, 6-4.
După aproape două seturi dominate în fața olandezei Suzan Lamens, românca a ratat două mingi de meci pe final. Apoi a salvat două mingi de break și și-a asigurat calificarea în finală după o oră și 23 de minute.
În finala calificărilor, Gabriela Ruse o va întâlni pe italianca Sara Errani (95 WTA), principala favorită a calificărilor.
România are patru jucătoare acceptate direct pe tabloul principal de la Roland Garros 2024. Sorana Cîrstea (favorită 29), Ana Bogdan, Jaqueline Cristian și Irina Begu vor debuta în fazele avansate ale competiției.
În calificări vor mai juca în turul al doilea Miriam Bulgaru și Cristina Dinu, după ce Andreea Mitu, Irina Bara, Anca Todoni și Laura Paar au fost eliminate în primul tur.